alexandrainst/scandi-wiki huggingface dataset:
Praehelichus

Praehelichus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

Utseende 
Små til middelsstore, avlange, blanke, mørke mudderbiller. De ligner overflatisk på familien elvebiller (Elmidae), noe navnet spiller på. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

Levevis 
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

Utbredelse 
Slekten er utbredt i Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien mudderbiller, Dryopidae
 Slekten Praehelichus Bollow, 1940 
 Praehelichus asiaticus (Motschulsky, 1845)
 Praehelichus sericatus (Waterhouse, 1881)
 Praehelichus sinensis (Fairmaire, 1888)
 Praehelichus solskyi (Zaitzev, 1908)

Referanser

Litteratur

Eksterne lenker 

 

Mudderbiller
Biller formelt beskrevet i 1940
Falsodrupeus

Falsodrupeus er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. Arten, Eubria palustris, finnes i Norden men den er ikke kjent fra Norge.

Utseende 
Små (ca. 3,5 millimeter), bredt ovale, nokså flate, mørkbrune biller. Kroppen er lite sklerotisert (myk) og de voksne dyrene er temmelig skjøre. Antennene er vifteformede, hvert ledd unntatt de to innerste har en langt, tynt, bladformet vedheng. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis 

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse 
Artene er utbredt på Madagaskar, men det var bare kjent ett eksemplar av hver art per 2011.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Psephenidae – ca. 210 arter fordelt på 29 slekter
 Underfamilien Eubriinae
 Slekten Falsodrupeus Pic, 1949
 Falsodrupeus barclayi Lee, 2011
 Falsodrupeus singularicornis Pic, 1949

Eksterne lenker 

 

Biller formelt beskrevet i 1949
Psephenidae
Madagaskars insekter
Stirophora

Stirophora er en slekt av kamfølerbiller.

Utseende 
Små (ca. 4-5 millimeter), avlange, fint hårete, mursteinsrøde og svarte kamfølerbiller. Antennene er nokså lange og tynne, kamformede hos hannene og trådformede hos hunnene.

Levevis 
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. Ptilodactyla exotica, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

Utbredelse 
Slekten er kjent fra Mellom-Amerika og Karibia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien kamfølerbiller, Ptilodactylidae Laporte de Castelnau, 1836
 Underfamilien Kamfølerbiller (Ptilodactylinae)
 Slekten Stirophora Champion, 1897
 Stirophora lyciformis (Champion, 1897)
 Stirophora sulcipennis Champion, 1897

Referanser

Eksterne lenker 
 

Kamfølerbiller
Biller formelt beskrevet i 1897
Julie Bruusgaard

Julie Bruusgaard (født 10. mars 2005) er en norsk fotballspiller som spiller for .

Referanser

Eksterne lenker 
 
  Julie Bruusgaard på dynamitegirls.no

Norske fotballspillere
Fotballspillere for Stabæk Fotball
Fotballspillere for Røa IL
Personer fra Oslo
Christian von Barnholdt

Christian von Barnholdt (1692–1774) var en norsk offiser. 

Han fødtes i Skien i 1692 som sønn av assessor i Overhoffretten Marcus Barnholt og Juliane Augusta Cranenburg. Christian valgte den militære løpebane; han ble kaptein i infanteriet i 1733 og steg til major i 1761. Han bodde på Ballestad i Gjerpen, og giftet seg med Susanne Anna von Cappelen, datter av Ulrich Friderich von Cappelen. De fikk flere barn. 

Barnholdt eide flere kirker heriblant Ballestad og Bamble, samt Solum og Mælum kirker. I 1747 klaget han til kongen over en manglende pensjon eller muligheten for igjen å lede et ledig kompani, men fikk til svar av Danske Kancelli at offiserer som hadde solgt sitt kompani, ikke kunne komme i betraktning hverken til pensjon eller til igjen å gjøre tjeneste. I følge en egen begjæring i 1771 ble boet tatt under skifterettens behandling for å unngå fremtidig splid mellom barna (og for særlig å tilgode hans døve datter). Økonomien var så dårlig, at han til slutt måtte låne penger av familie og bekjente i Skien og omegn. 

Han døde den 16. november 1774 og ble bisatt i Skien kirke i det Bärenholdtske Kapel. Hans våpen ses sammen med hustruens, på rammen av et religiøst maleri i Mælum kirke.

Referanser 

Norske offiserer
Siri Øyslebø Sørensen

Siri Øyslebø Sørensen (født 1979) er en norsk kjønnsforsker. Hun er professor i kjønns- og mangfoldsstudier og leder for Senter for kjønnsforskning ved Institutt for tverrfaglige kulturstudier ved NTNU, og professor II ved Universitetet i Bergen.

Hennes faglige bakgrunn omfatter fagene sosiologi, kjønnsforskning og vitenskaps- og teknologistudier. Doktorgraden fra 2013 handlet om kjønnskvotering i bedriftsstyrer. Hun forsker på hvordan likestillingspolitikk blir produsert, kjønn og makt i ideelle organisasjoner og mangfold i akademia.

Bøker
Bodies, Symbols and Organizational Practice (Routledge, 2018)
*Reproduksjon, kjønn og likestilling i dagens Norge (Fagbokforlaget, 2016)

Referanser

Norske kjønnsforskere
Professorer ved Universitetet i Bergen
Professorer ved NTNU
Chöd

Chöd (tibetansk: གཅོད, wylie: gcod, bokstavelig «å kutte») er en åndelig praksis funnet primært i Yundrung Bøn så vel som i skolene Nyingma og Kagyu i tibetansk buddhisme (hvor det er klassifisert som Anuttarayoga Tantra). Det er også kjent som «kutting gjennom egoet", og praksisen er basert på prajñāpāramitāsūtraenes fokus på «tomheten».

Referanser

Bøn
Nyingma
Kagyu
en:Chöd
Sematary

Zane Steckler er en 21 år gammel kjent artist I fra Amerika som går under artistnavnet "Sematary". Han er kjent for å lage musikk under sjangeren Hiphop/Rap, og har flere album liggende ute på spotify.

Zane er født den 22. desember 2000 og er 21 år gammel. Zane (Sematary) har hatt mange kollaborasjoner med andre kjente artister som for eksempel Haunted Mound.

Musikere fra USA
Fødsler i 2000
Macrolycus

Macrolycus er en slekt av biller som hører til familien rødvinger (Lycidae).

Utseende 
Middelsstore, slanke, røde biller, de svarte antennene er kamformede hos hannene, trådformede hos hunnene.

Levevis 
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Øst-Asia med mange arter i Japan.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Lycinae  Laporte de Castelnau, 1836 – dekkvingene gjerne brede, utvidet bak
 stammen Macrolycini Kleine, 1929
 slekten Macrolycus Waterhouse, 1878

Liste over artene 

 Macrolycus aemulus Barovskij, 1930
 Macrolycus alishanus Nakane, 1967
 Macrolycus aquilinus Li, Bocak & Pang, 2015
 Macrolycus atronotatus Pic, 1939
 Macrolycus aurantiacus Kazantsev, 2001
 Macrolycus baihualingensis Li, Bocak & Pang, 2015
 Macrolycus bocakorum Kazantsev, 2001
 Macrolycus bowringi Waterhouse, 1878
 Macrolycus crassicornis Nakane, 1967
 Macrolycus dominator Kleine, 1925
 Macrolycus dotatus Kleine, 1925
 Macrolycus erythropterus Nakane, 1967
 Macrolycus flabellatus (Motschulsky, 1860)
 Macrolycus gracilis Pic, 1923
 Macrolycus guangxiensis Li, Bocak & Pang, 2015
 Macrolycus holzschuhi Kazantsev, 2013
 Macrolycus jeanvoinei Pic, 1935
 Macrolycus jianfenglingensis Li, Bocak & Pang, 2015
 Macrolycus kazantsevi Tshernyshev, 1996
 Macrolycus kuatunensis Li, Bocak & Pang, 2015
 Macrolycus laetus Nakane, 1967
 Macrolycus lizipingensis Li, Bocak & Pang, 2015
 Macrolycus multicostatus Kazantsev, 2002
 Macrolycus murzini Kazantsev, 2001
 Macrolycus notaticollis Pic, 1935
 Macrolycus okinawanus Sato & Ohbayashi, 1968
 Macrolycus oreophilus Kazantsev, 2002
 Macrolycus parvus Li, Bocak & Pang, 2015
 Macrolycus phoeniceus Li, Bocak & Pang, 2015
 Macrolycus rhodoneurus Li, Bocak & Pang, 2015
 Macrolycus rosaceus Li, Bocak & Pang, 2015
 Macrolycus sichuanensis Li, Bocak & Pang, 2015
 Macrolycus taiwanus Nakane, 1967
 Macrolycus testaceicollis Pic, 1923
 Macrolycus yunnanus Kazantsev, 2001

Referanser

Eksterne lenker 
 

Rødvinger
Biller formelt beskrevet i 1878
Ekko/Aureosen Idrettslag

Ekko/Aureosen Idrettslag er en idrettsklubb i Aureosen utenfor Molde. Laget rekrutterer idrettsutøvere fra Ytre Fræna og Aukra kommune. Laget tilbyr aktiviteter innen breddeidrett, fotball og turn.

Blant fotballspillerne som startet spillerkarrieren i Ekko/Aureosen er Andreas Hollingen, Eirik Hestad, Kjell Arne Hestad, Trym Husevåg, Ørjan Nygård og Niklas Ødegård.

Referanser

Eksterne lenker 
 

Idrettslag i Møre og Romsdal
Carolina Ravassa

Carolina Ravassa (født 15. juni 1985 i Cali i Colombia) er en colombiansk skuespiller og produsent. Hun er utdannet i scenekunst ved Boston College og New York Conservatory for Dramatic Arts, og er, utenfor Colombia, kjent for hennes stemmeroller i TV-serier og videospill som Sombra i Overwatch og Raze i VALORANT.

Liv og virke 
Ravassa vokste opp i flere land, blant annet Colombia og USA, og har flytende kunnskap av fire språk: engelsk, spansk, portugisisk og italiensk. Hun ble interessert i skuespill fra en ung alder, og hennes første rolle var i en lokal oppsetning av The Sound of Music, hvor hun spilte Gretel. Hun studerte senere ved Boston College, hvor hun studerte scenekunst, og tok senere et årsstudium i skuespill for film og TV ved New York Conservatory for Dramatic Arts.

I 2010 dukket Ravassa opp i Disney-filmen Step Up 3D, hvor hun spilte figuren Kristin. I 2014 var hun med i to episoder av Showtimes The Affair som Jules. Ravassa er også en stemmeskuespiller. Hennes videospillroller inkluderer Taliana Martinez i Grand Theft Auto V (2013) og Sombra i Blizzards Overwatch (2016).

Filmografi

Videospill

Referanser

Eksterne lenker 
 
 

Colombianske skuespillere
Personer fra Cali
Cecilie Skodje

Cecilie Skodje (født 1975) er en norsk bueskytter som representerer Vigra IL.

Hun har vunnet fire NM-gull i perioden 2021–2022.

Medaljer i norske mesterskap

Referanser 

Norske bueskyttere
Fødselsdato ikke oppgitt
NM i rulleskiskyting 2022

Norgesmesterskapet i rulleskiskyting 2022 ble arrangert 17. og 18. september 2022, i Gautefall.

Medaljevinnere senior

Medaljevinnere junior

Resultater

Senior

Sprint menn 
<div style="float:left; text-align:left; padding-right:15px;">

Fellesstart menn 
<div style="float:left; text-align:left; padding-right:15px;">

Sprint kvinner 
<div style="float:left; text-align:left; padding-right:15px;">

Fellesstart kvinner 
<div style="float:left; text-align:left; padding-right:15px;">

Kilder 
Resultater fellesstart
 Menn senior
 Kvinner senior
 Menn 20-22 år
 Kvinner 20-22 år
 Menn 19 år
 Kvinner 19 år
 Menn 18 år
 Kvinner 18 år
 Menn 17 år
 Kvinner 17 år

Resultater sprint
 Menn senior
 Kvinner senior
 Menn 20-22 år
 Kvinner 20-22 år
 Menn 19 år
 Kvinner 19 år
 Menn 18 år
 Kvinner 18 år
 Menn 17 år
 Kvinner 17 år

Eksterne lenker 
 Norges skiskytterforbund
 NM sommerskiskyting 2022

Skiskyting i Norge
Skiskyting i 2022
Daniele Ganser

Daniele Ganser (født 29. august 1972 i Lugano) er en sveitsisk sakprosaforfatter, fredsaktivist og tidligere universitetsansatt. Han er omstridt på bakgrunn av sine konspirasjonsteorier om terrorhendelser, krigføring, NATO og covid-19.

Ganser arbeidet først ved Universitetet i Basel, senere har han vært ansatt ved Universitetet i St. Gallen, men i 2018 ble hans ansettelsesforhold terminert. Etter dette har han livnært seg på foredrag.

Han er mest kjent for sin bok NATO's Secret Armies: Operation Gladio and Terrorism in Western Europe hvor han beskriver Operasjon Gladio, et nettverk av hemmelige grupper i Europa etablert av NATO og CIA under den kalde krigen. I boken hevdet han at disse hemmelige gruppene, på instruksjon fra CIA, gikk i kompaniskap med høyreekstreme grupper og utførte terrorangrep mot venstreradikale miljø i Vest-Europa. Påstandene i boken har blitt kritisert av den danske forskeren Peer Henrik Hansen, som har hemmelige operasjoner under den kalde krigen som sitt akademiske arbeidsområde. Han har beskrevet boken som en journalistisk bok ispedd konspirasjonsteorier, og uten gode beviser på at slike sammensvergelser har funnet sted.

Den tyske professoren Michael Butter har karakterisert Ganser som en konspirasjonsteoretiker, basert på dennes uttalelser om covid-19 og internasjonal politikk. Ganser har samarbeidet med alternative nyhetsmedier om å spre sitt syn på pandemien og vaksinasjon. Han har sammenlignet behandlingen av uvaksinerte med nazistenes behandling av jødene under Holocaust.

Ganser har gitt støtte til konspirasjonsteorier om 11. september. Han har også uttalt at det er USA som primært har skylden for Russlands invasjon av Ukraina. Disse synspunktene har han fått formidlet gjennom et samarbeid med mediaprofilen Ken Jebsen, som i 2011 mistet stillingen som radioreporter i Rundfunk Berlin-Brandenburg etter anklager om antisemittiske utspill.

Referanser 

Sveitsiske forfattere
Personer fra Lugano
Vaksinemotstandere
Personer som fremmer konspirasjonsteorier om 11. september
Personer relatert til covid-19-pandemien
Hundetjernet

Hundetjernet et et tjern på Fantoft i Fana bydel, ca 5 km syd for Bergen sentrum. Tjernet ligger 63 meter over havet, måler ca. 50 meter i diameter, og ligger i nærheten av Fantoft stavkirke og bøkeskogen som omkranser kirken. I tjernet er det gullfisk, og om vinteren brukes tjernet som skøytebane av barn som bor i nabolaget.

Innsjøer i Bergen kommune
Alexandra Töpfner

Alexandra Töpfner (født 8. februar 1996) er en ungarsk profesjonell håndballspiller, som spiller for den ungarske klubben  og det ungarske landslaget.

Töpfner ble tatt ut i 18-mannstroppen til Vlagyimir Golovin foran Håndball-EM 2022.

Referanser

Eksterne lenker 
 
 

Ungarske håndballspillere
Spillere i Håndball-EM 2022 for kvinner
Håndballspillere for Alba Fehérvár KC
Håndballspillere for Debreceni VSC
Håndballspillere for Mosonmagyaróvári KCSE
Tamara Pál

Tamara Pál (født 1. september 2000 i Debrecen) er en ungarsk profesjonell håndballspiller, som spiller for den ungarske hovedstadsklubben  og det ungarske landslaget.

Pál ble tatt ut i bruttotroppen til Vlagyimir Golovin foran både Håndball-VM 2021 og Håndball-EM 2022, men var ikke blant de 18 utvalgte i noen av mesterskapene.

Referanser

Eksterne lenker 
 
 

Ungarske håndballspillere
Håndballspillere for Győri Audi ETO KC
Håndballspillere for Mosonmagyaróvári KCSE
Håndballspillere for MTK Budapest
Personer fra Debrecen
Sverre Halseth Nypan

Sverre Halseth Nypan (født 19. desember 2006) er en norsk fotballspiller som spiller for .

Karriere

Rosenborg 
Den 6. november 2022 fikk han sin Eliteserie-debut for Rosenborg borte mot  i nest siste serierunde. Han spilte hele kampen som Rosenborg vant 4-2. Han ble tidenes yngste RBK-spiller fra start i en Eliteserie-kamp, med 15 år og 322 dager, og overtok med det Ola By Rises rekord fra den 8. august 1977 mot . Han tok også over både Magnus Holtes rekord, 16 år og 175 dager, fra den 18. september 2022 mot  som den yngste spilleren i seriesammenheng for Rosenborg og John Hou Sæters rekord, 16 år og 101 dager, fra den 24. april 2014 mot  som tidenes yngste Rosenborg-debutant i alle turneringer.

Den 15. desember 2022 skrev han under en ny kontrakt med Rosenborg ut 2025.

Referanser

Eksterne lenker 
 
  Sverre Nypans profil hos RBK.no
  Offisiell statistikk for Rosenborg Ballklub, Sverre Nypan
  Sverre Nypans profil på RBKweb.no

Norske fotballspillere
Fotballspillere for Rosenborg BK
Bhadrakalpikasūtraen

Bhadrakalpikasūtra (sanskrit; wylie: bskal pa bzang po’i mdo) er en mahāyānasūtra med 24 kapitler som er skrevet ca 200-250 e.Kr., som blir sagt å ha blitt forkynt av Gautama Buddha i Vaishali. Den inkluderer navnene på de 1002 buddhaene i denne «heldige tidsalder». Tittelen på teksten betyr den heldige tidsalders sūtra.

Referanser

Mahāyānasūtraer
Stefan Pettersson

Stefan Bengt Pettersson (født 22. mars 1963 i Västerås) er en svensk tidligere fotballspiller.

Pettersson deltok i VM i 1990 for Sverige.

Han vant UEFA Cupen med Ajax i 1992. I finalen pådro han seg en skade i armen som holdt av utenfor EM-sluttspillet i 1992.

Han ble utelatt fra Sveriges VM-tropp i 1994.

Referanser

Eksterne lenker 
 
 Svenska Fotbollförbundet
 ifkdb.se

Svenske fotballspillere
Svenske landslagsspillere i fotball
Spillere i Fotball-VM 1990
Fotballspillere for Västerås SK Fotboll
Fotballspillere for IFK Norrköping
Fotballspillere for IFK Göteborg
Fotballspillere for AFC Ajax
Personer fra Västerås
Håndball-VM 2027 for kvinner

Håndball-VM 2027 for kvinner vil være den 28. utgaven av mesterskapet for kvinner som arrangeres i Ungarn under regi av International Handball Federation (IHF).

Kvalifiserte nasjoner

Se også 
 Håndball-VM 2027 for menn

Referanser

Fremtidige sportsarrangementer
Håndball-VM
Internasjonale mesterskap i 2027
Kjøsnestunnelen

Kjøsnestunnelen er en ca. 8,5 km lang tunnel på riksvei 5 i Sunnfjord kommune i Vestland. Tunnelen går langs hele Kjøsnesfjorden mellom Kjøsnes og Lunde, og erstattet den rasfarlige gamle veien. Vegvesenet har forlenget Støylsnestunnelen til Kjøsnes og det er bestemt at gammel og ny tunnel skal hete Kjøsnestunnelen.Tunnelen ble åpnet 9. november 2022.

Beslutningen om å bygge tunnel på stedet skyldtes at den da eksisterende veien langs Kjøsnesfjorden var utsatt for mange skred. Anleggsarbeidet ble innledet høsten 2019. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til den strekningen ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.

Anlegget kostet litt over 1 milliard kroner.

Se også
Veitunneler i Norge
Liste over veitunneler i Norge

Referanser

Kilder 
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 243, 249 og 255

Eksterne lenker 
 Sog og Fjordane Fylkesarkiv: Naustdalstunnelen

Veitunneler i Vestland
Veier i Sunnfjord
Veier i Kinn
Riksvei 5
2022 i Norge
Tunneler åpnet i 2022
Norman Brunsdale

Clarence Norman Brunsdale (født 9. july 1891 i Sherbrooke, Steele County, Nord-Dakota, død 27. januar 1978 i Mayville, Nord-Dakota), var en amerikansk politiker som var guvernør i delstaten Nord-Dakota i perioden 1951-1957.

Han var sønn av Knute H. Brunsdale (1855-1899), født i delstaten Wisconsin, og Anna Margaret Nordgaard (1868-1927) fra Hurdal i Akershus. Begge foreldrene var av norsk ætt. Hans bestefar på farssiden var Knut Halvorson Brunsdale (1819-1900) fra Bromsdalen i Rollag i Buskerud. Hans farmor var Gunhid Olsdatter Halvorson (1812-1911) fra Tandberg i Rollag. Begge hadde utvandret til Amerika.

Brunsdale hadde utdannelse fra Bruflat Academy i Portland, Nord-Dakota og tok videreutdannelse ved Luther College i Decorah, Iowa. Han vendte deretter tilbake Portland, Nord-Dakota hvor han underviste og drev familiens gårdsvirksomhet. 

Han var valgt inn i Nord-Dakotas State Senate i periodene 1927-1934 og 1941-1951 og representerte Nord-Dakota i det republikanske partis Republican National Committee 1948-1952. Han var Nord-Dakotas 24. guvernør 1951-1957 og senator i United States Senate i Washington D.C. 1959-1960.  

Han var gift med Carrie Lajord (1890-1982).

Referanser
    

Fødsler i 1891
Dødsfall i 1978
Guvernører i Nord-Dakota
Personer fra USA av norsk opphav
Bukkesteinshøgdatunnelen

Bukkesteinshøgdatunnelen er en 800 meter lang motorveitunnel under bygging på europavei 16 i Bærum kommune. Byggingen av tunnelen startet i 2021, og den åpner med resten av motorveien mellom Bjørum og Skaret i 2025.

Om tunnelen 

Tunnelen blir bygget som en del av motorveiprosjektet E16 Bjørum - Skaret, og vil føre motorveien under Bukkesteinshøgda. Nordgående løp hadde gjennomslag 12. oktober 2022, og sørgående løp hadde gjennomslag 2. november 2022.

Se også 

 Veitunneler i Norge

Referanser 

Tunneler på E16
Veitunneler i Bærum